=== Film og tv-karriere ===
Hans filmgennembrud var i rollen som den autistiske Brian i [[Kaspar Rostrup]]s drama ''[[Her i nærheden]]'' fra 2000, hvor han spillede overfor [[Ghita Nørby]]. Siden da har han medvirket i en række film og serier, herunder [[Ole Christian Madsen]]s filmatisering af [[Jakob Ejersbo]]s roman ''[[Nordkraft (film)|Nordkraft]]'' (2005), den anmelderroste ''[[Flammen & Citronen]]'' (2008), der også er instrueret af Madsen. I filmen spiller han rollen som [[Bent Faurschou Hviid]] fra modstandsgruppen [[Holger Danske (modstandsgruppe)|Holger Danske]]. Samme år spillede han også hovedrollen som den arrogante sælger Jesper Jensen i [[Rasmus Heide]]s debutfilm ''[[Blå mænd]]'', der solgte 450.000 biografbilletter.<ref>{{Cite news | author = Ritzau | title = "Blå mænd" efterfølges af "Julefrokosten" | publisher = [[Jyllands-Posten]] | date = 1. april 2009 | url = http://jyllands-posten.dk/kultur/film/ECE4128832/bla-maend-efterfoelges-af-julefrokosten/ |access-date=31. august 2014}}</ref> Han har også medvirket i ''[[Julefrokosten (film fra 2009)|Julefrokosten]]'' (2009), ''[[Broderskab (film)|Broderskab]]'' (2010) og ''[[Sandheden om mænd]]'' (2010).
Levende_personer Personbillede_savnes Kunst Historie LGBT-personer